Okresná prokuratúra Trenčín 
Bernolákova 2, 912 50 Trenčín 1

Sp. zn. : 2 Pv 658/12/3309	Trenčín, 3.8.2012
EEČ : 2-28-121-2012

U Z N E S E N I E

Trestná vec:	obvinená XXXXX 
Prečin:	

Rozhodol: 	prokurátor Okresnej prokuratúry Trenčín
Podľa § 215 odsek 1 písmeno d (§ 9 odsek 1 písmeno f) Trestného poriadku zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v Soblahove dňa 05.06.2012 v čase okolo 11:30 hod. prišla do rodinného domu číslo XXXXX, kde počas návštevy starej mamy vyšla na poschodie tohto domu a cez neuzamknuté dvere vošla do pracovne svojho strýka, odkiaľ mu zo zásuvky písacieho stola odcudzila finančnú hotovosť vo výške 200,-Eur a následne z druhej zásuvky ešte finančnú hotovosť vo výške 94,-Eur, čím takto spôsobila svojmu strýkovi - poškodenému XXXXX nar. XXXXX v XXXXX celkovú škodu vo výške 294,-Eur, 

lebo je trestné stíhanie neprípustné podľa § 9 odsek 1 písmeno f
Odôvodnenie:
Uznesením policajta sp. zn. XXXXX zo dňa 11.07.2012 bolo začaté trestné stíhanie a zároveň podľa § 206 ods. 1 Trestného poriadku  vznesené  obvinenie XXXXX  pre prečin krádeže podľa § 212 ods. 1 Trestného zákona, ktorého sa mala dopustiť na tom skutkovom základe, že v Soblahove dňa 05.06.2012 v čase okolo 11:30 hod. prišla do rodinného domu číslo XXXXX, kde počas návštevy starej mamy vyšla na poschodie tohto domu a cez neuzamknuté dvere vošla do pracovne svojho strýka, odkiaľ mu zo zásuvky písacieho stola odcudzila finančnú hotovosť vo výške 200,-Eur a následne z druhej zásuvky ešte finančnú hotovosť vo výške 94,-Eur, čím takto spôsobila svojmu strýkovi - poškodenému XXXXX nar. XXXXX v XXXXX celkovú škodu vo výške 294,-Eur. 

	Po vznesení obvinenia XXXXX podľa § 206 ods. 1 Trestného poriadku bol k veci následne vypočutý pôvodný oznamovateľ skutku XXXXX, ktorý už vypovedal v procesnom postavení svedka - poškodeného, kedy dňa 13.07.2012 uviedol pred policajtom, že dodatočne využíva svoje dispozičné oprávnenie dané mu § 211 ods. 1 Trestného poriadku a pôvodný súhlas na trestné stíhanie svojej netere vzal v celom rozsahu späť.  

        Podľa § 211 ods. 1 Trestného poriadku trestné stíhanie pre trestný čin ublíženia na zdraví podľa § 157 a 158, ohrozovania pohlavnou chorobou podľa § 167, neposkytnutia pomoci podľa § 177 a 178, krádeže podľa § 212, sprenevery podľa § 213, neoprávneného užívania cudzej veci podľa § 215, neoprávneného používania cudzieho motorového vozidla podľa § 216 a 217, podvodu podľa § 221, podielnictva podľa § 231 a 232, úžery podľa § 235, zatajenia veci podľa § 236, porušovania povinností pri správe cudzieho majetku podľa § 237 a 238, poškodzovania veriteľa podľa § 239, zvýhodňovania veriteľa podľa § 240, poškodzovania cudzej veci podľa § 245 a 246, poškodenia a zneužitia záznamu na nosiči informácií podľa § 247, porušovania autorského práva podľa § 283, krivého obvinenia podľa § 345, nebezpečného prenasledovania podľa § 360a, ohovárania podľa § 373, poškodzovania cudzích práv podľa § 375 Trestného zákona proti tomu, kto je vo vzťahu k poškodenému osobou, voči ktorej by mal poškodený ako svedok právo odoprieť výpoveď, ako aj pre trestný čin  opilstva  podľa  §  363  Trestného  zákona,  ak  inak  vykazuje  znaky  skutkovej  podstaty 
3

niektorého z týchto trestných činov, možno začať a v už začatom trestnom stíhaní pokračovať iba so súhlasom poškodeného. Ak je poškodených jedným skutkom niekoľko, stačí súhlas len jedného z nich.
 
	Podľa § 2 citovaného ustanovenia sa ustanovenie odseku 1 nepoužije, ak takým činom bola spôsobená smrť alebo poškodeným je štát, obec, vyšší územný celok, právnická osoba s majetkovou účasťou štátu alebo právnická osoba, ktorá hospodári s verejnými financiami.

	Podľa ustanovenia § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa ustanovenia § 9 Trestného poriadku. 

          Podľa ustanovenia § 9 ods. 1 písm. f) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak je trestné stíhanie podmienené súhlasom poškodeného a nebol súhlas daný alebo bol vzatý späť. 

	Vzhľadom na vyššie uvedené dôvody nebolo možné v trestnom stíhaní bez ďalšieho súhlasu poškodeného pokračovať, nakoľko neboli naplnené podmienky ani v ustanovení § 211 ods. 2 Trestného poriadku, a tak prokurátor aplikoval príslušné procesné ustanovenie Trestného poriadku a trestné stíhanie voči obvinenej ako neprípustné podľa ustanovenia §  215 ods. 1 písm. d) Trestného poriadku s poukazom na ustanovenie § 9 ods. 1 písm. f) Trestného poriadku zastavil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Peter Mikuš
prokurátor